**VABILO NA DRUŽINSKO SREČANJE**

*Člani podružnice Ljubljana,*

***v sredo, 9. junija 2021, ob 16:00 uri*** *vas vabimo na družinsko srečanje.*

Potekalo bo na senčnem vrtu **gostilne Košir** (Tacenska cesta 142, Ljubljana). Gre za eno najstarejših ljubljanskih gostiln, ki slovi po odlični domači hrani in prijetnem ambientu.

Najprej bomo nazdravili z aperitivom. Sledilo bo kosilo, sestavljeno iz treh hodov (juha, glavna jed s prilogo in solato, sladica). Strokovni del našega druženja bo namenjen **gibanju in zdravi telesni aktivnosti**. Prisluhnili bomo **naši vaditeljici in profesorici športne vzgoje Barbari Sluga**. Da pa o gibanju ne bomo le govorili, bomo lahko pod vodstvom naše vaditeljice tudi potelovadili. Kar na prostem, na zelenici pri gostilni. Zato na ta dan vadba v telovadnici Koronarnega kluba odpade.

Parkirna mesta so za gostilno, pred njo ter tudi na večjem parkirišču čez cesto nasproti gostilne. Postaja mestnega avtobusa št. 8 je tik ob gostilni.

**CENA DRUŽINSKEGA SREČANJA:**

**Za redne člane strošek strokovnega predavanja, aperitiva in kosila financira DRS. Vsak redni član lahko na srečanje s sabo pripelje tudi enega svojega družinskega člana, ki mu bo DRS prav tako pokril celoten strošek srečanja** (**strokovno predavanje, aperitiv, kosilo). Za vse druge nečlane in podporne člane DRS, ki se bodo udeležili tega srečanja, je cena predavanja, aperitiva in kosila 20 EUR na osebo. Enako ceno plačajo tudi redni člani, ki niso poravnali članarine za tekoče leto. V ceno NI VŠTETA nobena pijača razen aperitiva. Vse račune boste poravnavali v gostilni Košir.**

**PRIJAVE zbiramo do torka, 8. junija 2021, na GSM: 041 851-179 (klic ali sms) in email:** **gregor.gajsek75@gmail.com****.**

*Srečanja se udeležite le v primeru, da ste povsem zdravi in brez simptomov okužbe z novim korona virusom (SARS-CoV-2). Na srečanju bomo tudi upoštevali vsa priporočila za zmanjšanje tveganja okužbe in širjenje okužbe z virusom SARS-CoV-2 (zaščitne maske ali druga ustrezna oblika zaščite ustnega in nosnega predela obraza na javnih krajih oziroma zaprtih prostorih ter obvezno razkuževanje rok.)*

Prisrčno vabljeni, Gregor Gajšek, vodja podružnice DRS Ljubljana

*Občasno naredimo fotografije za namene informiranja (objava članka v glasilu Revmatik, na naši spletni strani in na družabnih omrežjih). O fotografiranju, namenu in mediju objave (kje, kdaj) Vas bomo predhodno vedno obvestili na kraju samem. Imeli boste možnost, da se v času snemanja in/ali fotografiranja umaknete iz kadra. V kolikor tega ne boste storili, bomo to razumeli kot Vaše pritrdilno dejanje (11. točka 4. člena Splošne uredbe o varstvu podatkov št. 2016/679).*